Festmusikk

Festmusikk, også kjent som partymusikk, rølpemusikk eller humormusikk, er en musikksjanger der låtene ofte har raskt tempo og uhøytidelige tekster og fremføringer. Tekstene handler ofte om sex, alkohol og fest, eller de kan ha et folkelig, humoristisk eller gimmick-aktig tema som i låter som «The Fox», «Raske briller» og «Sommerkroppen». Målet med festmusikk er gjerne å få publikum i feststemning ved å synge med på tekstene og danse til låtene. Festmusikk er et vidt begrep, og musikk spenner over flere sjangre som pop, danseband, rapping, country, rock og elektronisk dansemusikk. Sjangeren og tematikken er også tett knyttet til bygderocken.

I Skandinavia og Norge har sjangeren vokst seg mer og mer populær fra årtusenskiftet med artister som Björn Rosenström, Staysman, TIX og Freddy Kalas. I 2021 besluttet komiteen bak Spellemannprisen å innføre en egen priskategori for festmusikk, og definerte sjangeren som «festpreget musikk som spenner over flere sjangere. Ofte innspillinger av artister og band som spiller konserter på små og store lokaler over hele landet». Sjangeren markedsføres gjerne som bygdemusikk og «folkets musikk», og ofte med artister som ikke er «'inne i varmen' hos de urbane elitene». De fleste artistene innen festmusikk-sjangeren er menn, men fra 2020-årene har også flere kvinner inntatt sjangeren, blant andre Carina Dahl.

Artister innen festmusikk 
Eksempler på artister som helt eller delvis lager og fremfører musikk innen festmusikk-sjangeren:

 Ballinciaga
 Brødrene Bausa
 Cardi B
 Carina Dahl
 D.D.E.
 El Papi
 Freddy Kalas
 Hagle
 Halva Priset
 JONE
 Katastrofe
 Käärijä
 Kjartan Lauritzen
 Luxus Leverpostei
 Plumbo
 Ringnes-Ronny
 Björn Rosenström
 Sputnik
 Staysman
 Subwoolfer
 TIX
 Vassendgutane
 Vidar Villa

Se også 

 Bygderock
 Russemusikk

Referanser 

Elektronisk musikk
Popmusikksjangre
Musikkterminologi
Musikk i 2000-årene
Musikk i 2010-årene
Musikk i 2020-årene